CELEX: 32019R0646
Language: el
Date: 2019-04-15 00:00:00
Title: Εκτελεστικός κανονισμός (ΕΕ) 2019/646 της Επιτροπής, της 15ης Απριλίου 2019, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

25.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 110/10
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/646 ΤΗΣ ΕΠΙΤΡΟΠΗΣ
         της 15ης Απριλίου 2019
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Απριλίου 2019.
            
               
                  Για την Επιτροπή,
               
               
                  εξ ονόματος του Προέδρου,
               
               Stephen QUEST
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη
                        (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Διάταξη συνδέσμων ερπύστριας (καλούμενη «αλυσίδα ερπύστριας») από χυτό χάλυβα, αποτελούμενη από συνδέσμους ερπύστριας οι οποίοι συνδέονται με πείρους/αρθρωτές συναρμογές. Οι σύνδεσμοι φέρουν διατρηθείσες οπές για την τοποθέτηση πλακών ορθογωνίου σχήματος (καλούμενων «πέδιλων/πελμάτων»), οι οποίες δεν περιλαμβάνονται κατά την παρουσίαση του είδους.
                        Ο σχεδιασμός του είδους, κυρίως η παρουσία των διατρηθεισών οπών στις οποίες προορίζονται να τοποθετούνται τα «πέδιλα/πέλματα», καθιστά το είδος αυτό αναγνωρίσιμο ως ιμάντα ερπυστριοφόρου (ο οποίος και παρέχει την πρόωση και στηρίζει το μηχάνημα που κινείται πάνω του) ο οποίος προορίζεται αποκλειστικά ή κύρια για τις μηχανές ή συσκευές χωματουργικών εργασιών της κλάσης 8429 .
                        Βλέπε εικόνα (*1).
                     
                     
                        8431 49 20 
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 1 στοιχείο στ) του τμήματος XV, τη σημείωση 2 στοιχείο β) του τμήματος XVI και το κείμενο των κωδικών ΣΟ 8431 , 8431 49  και 8431 49 20 .
                        Βάσει των αντικειμενικών χαρακτηριστικών του, το είδος αναγνωρίζεται ως μέρος που προορίζεται αποκλειστικά ή κύρια για τις μηχανές ή συσκευές της κλάσης 8429  (βλέπε επίσης τη γνωμοδότηση δασμολογικής κατάταξης του Εναρμονισμένου Συστήματος 8431.49/1). Τα αντικειμενικά χαρακτηριστικά του είδους (μέγεθος και σχήμα) είναι εκείνα ενός ιμάντα ερπυστριοφόρου σχεδιασμένου για χρήση με μηχανή ή συσκευή της κλάσης 8429 . Επομένως, αποκλείεται η κατάταξη στην κλάση 7315  ως αλυσίδα από χυτοσίδηρο, σίδηρο ή χάλυβα.
                        Ως εκ τούτου, το είδος πρέπει να καταταγεί στον κωδικό ΣΟ 8431 49 20  ως άλλο μέρος που αναγνωρίζεται ότι προορίζεται αποκλειστικά ή κύρια για τις μηχανές ή συσκευές των κλάσεων 8425  μέχρι 8430 , από χυτοσίδηρο ή χάλυβα απλής χύτευσης ή σε τύπους.
                     
                  
               
            
               (*1)  Η εικόνα έχει αποκλειστικά ενημερωτικό σκοπό.